પ્રશ્ન ૩ અને ૪ – જીવસૃષ્ટિના પ્રત્યેક સભ્યની અંદર એક ‘સેલ્ફિશ જીન’ છે. આ શબ્દ ખરાબ અર્થમાં નથી વાપર્યો, પરંતુ એ સર્જીવાઇવલ જીન છે જે પોતાની જાતને બચાવીને વિસ્તાર શોધે છે. આને કારણે પ્રજોત્પત્તિની ક્રિયા થાય છે. એમાં આ સર્વાઇવલનો જીન તરત અને અવશ્ય રીતે બીજી પેઢીમાં પહોંચે છે અને બચાવના નવા રસ્તા શોધીને ફરી વિસ્તરે છે. આ જ જીન કોઇ પ્રજાતિના નબળા સભ્યને સબળા સભ્યની વાત માનવા, એની નક્લ કરવા પ્રેરે છે.બાળક આગમાં હાથ ન નાખવાની તમારી વાત તરત માની લે છે કારણ કે એ જૂએ છે કે તમે એના કરતાં વધુ સબળ છો અને તમે સર્વાઇવ કરો છો એટલે તમારો રસ્તો સાચો હોવો જોઇએ. આમ એ માત્ર તમારી સલાહને કારણે જ નહીં પણ પોતાના સર્વાઇવલ જીનનની દોરવણીથી પણ આગથી દૂર રહે છે.